Den 23-årige venstre back, Tobias Ellebæk, skifter næste sommer til Aalborg Håndbold på en tre-årig aftale, der gælder frem til sommeren 2019. Han er i gang med sin fjerde sæson i Mors-Thy Håndbold og er i øjeblikket topscorer i Boxer Herreligaen. -Tobias Ellebæk er en fremtidens spiller, hvilket også understreges af, at han netop er udtaget til bobler-landsholdet. Han er eksplosiv, gennembrudstærk og har et hårdt og varieret skud. Desuden har han de seneste sæsoner vist, at han er klar til at påtage sig større ansvar og er klar til nye udfordringer, siger direktør Jan Larsen, Aalborg Håndbold. -Jeg glæder mig til at trække i den røde Aalborg Håndbold-trøje. Skiftet er et skridt op i min karriere. Jeg ved, at det også giver et større pres på mig som spiller, men det er jeg klar til. Samtidig glæder jeg mig til at spille foran Danmarks største publikum i Jutlander Bank Arena, hvor der altid er en fantastisk stemning, siger Tobias Ellebæk.

Opsummering:
Aalborg Håndbold har fredag præsenteret deres nye venstre back, der kommer fra Thy-Mors.